என்ன தம்பி இப்படிச் சொல்றீங்க !  ஒரு  வண்டி மெக்கானிக் பழுது பாக்கற மாதிரி தானே  இதுவும் . அவர மாதிரியே  படிப்புப் படிச்சுட்டுத் தானே நீங்களும் தொழில் செய்யறீங்க  அப்பறம் என்ன?.ஆமாங்க நீங்க சொல்றது சரிதான் .  எங்களால  இதை  மாத்திக் கொடுக்க முடியும் .  ஆனா   உங்ககிட்ட மென்பொருளோட  மூல  நிரல்கள் இல்லையே  என்ன செய்ய?  யார் செய்து தந்தாங்களோ  அவங்க கிட்ட போய் மூல நிரல்களை வாங்கிக் கிட்டு வாங்க. நாங்க  செய்து கொடுக்கிறோம் என்றனர்..அப்பாடி ! நீங்க  என்ன  சொல்றீங்கன்னு எனக்குப் புரியவேயில்லை. கொஞ்சம்  விளக்கமாச் சொல்லுங்களேன் . அப்போ  இதை  மாத்தவே  முடியாதா? என்னோட  தரவுகள் எல்லாம் இப்போ  இதை  நம்பியில்ல இருக்கு என்றார் தழு தழுத்தக் குரலில். .பாருங்க  ஐயா!  உங்ககிட்ட மென்பொருள் இருக்கு.  இதுக்காக பல நூறு வரிகள் நிரலெழுதியிருப்பாங்க. அது இருந்தாதான்  அவங்க எப்படி எழுதியிருக்காங்கன்னு படிச்சு உங்க புது தேவைகளுக்கு ஏற்ப மாற்ற முடியும்.  இல்லைனா  ஒன்னும் செய்ய முடியாது.  இருக்கறதை  வச்சு காலந்தள்ள வேண்டியதுதான். .வேறு வழியில்லா அவ்வியாபாரி மீண்டும் பல்லாயிரம் செலவுச் செய்து தம் தேவைக் கேற்ப புதிய மென்பொருளை  உருவாக்கிக் கொண்டார். ஆனால் இம்முறை  மறவாமல் தமது மென்பொருளின் மூல நிரல்களையும் வாங்கிக் கொண்டார்.  .ஆம். நாம் பயன்படுத்தும் அனைத்து மென்பொருட்களின் மூல நிரல்களைப் பெறுவது என்பது நமது தார்மீக உரிமை.  அதைத் தருவது அம்மென்பொருளை உருவாக்குபவரின் தலையாயக் கடமை. அங்ஙனம் தராத மென்பொருட்களைப் புறக்கணிப்பது பகிர்ந்து வாழும் சமூக அமைப்பினை  ஏற்படுத்த நாம் செய்யும் மகத்தான கைமாறு.